*Proiect*

**GUVERNUL REPUBLICII MOLDOVA**

**H O T Ă R Î R E nr. \_\_\_\_**

din \_\_\_\_\_\_\_\_\_\_\_\_\_\_\_\_\_\_\_\_ 2022

mun. Chișinău

**Cu privire la transmiterea unor bunuri imobile**

 **----------------------------------------------------------------------**

În temeiul art.6 alin.(1) lit. a) și art.14 alin.(1) lit. b) din Legea nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr.90–93, art.401), cu modificările ulterioare și art.8 alin.(2) din Legea nr. 523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr.124–125, art.611), cu modificările ulterioare, Guvernul HOTĂRĂŞTE:

1. Se transmit, cu acordul Consiliului raional Edineț, din proprietatea statului, administrarea Ministerului Educaţiei și Cercetării și gestiunea Instituției Publice Universitatea Pedagogică de Stat „Ion Creangă” din Chişinău, în proprietatea raionului Edineț, în scopul restaurării și valorificării științifice, culturale, educative și turistice, cu menținerea statutului de monument ocrotit de stat, următoarele bunuri imobile:

|  |  |  |  |
| --- | --- | --- | --- |
| Bunul imobil | Adresa | Numărul cadastral | Suprafața |
| Construcție | r-nul Edineţ, com. Hincăuţi, s. Poiana | 4132106.215.01 | 550.4 m.p. |
| Construcție | 4132106.215.02 | 48.1 m.p. |
| Construcție | 4132106.215.03 | 15.5 m.p. |
| Construcție | 4132106.215.04 | 205.4 m.p. |
| Construcție | 4132106.215.05 | 79.0 m.p. |
| Construcție | 4132106.215.06 | 234.5 m.p. |
| Construcție | 4132106.215.07 | 149.0 m.p. |
| Construcție | 4132106.215.08 | 200.1 m.p. |

2. Se transmite, cu acordul Consiliului raional Edineț, din proprietatea statului, administrarea Agenției Proprietății Publice, în proprietatea raionului Edineț terenul situat în r-nul Edineţ, com. Hincăuţi, s. Poiana, nr. cadastral 4132106.215, suprafața de 35.6794 ha.

3. Ministerul Educației și Cercetării și Agenția Proprietății Publice, în comun cu Consiliul raional Edineț, vor institui comisiile de transmitere și vor asigura, în termen de 30 zile, transmiterea bunurilor imobile menționate la pct.1 și pct.2, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr.901/2015.

4. Din anexa nr.2212 la Hotărârea Guvernului nr.351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile (Monitorul Oficial al Republicii Moldova, 2005, nr. 129-131, art. 1072), cu modificările ulterioare, poziția 259 se exclude.

5. Din anexa nr.1 la Hotărârea Guvernului nr.161/2019 cu privire la aprobarea listei terenurilor proprietate publică a statului din administrarea Agenției Proprietății Publice (Monitorul Oficial al Republicii Moldova, 2019, nr. 108-110, art. 215), cu modificările ulterioare, poziția 926 se exclude.

6. Prezenta Hotărîre intră în vigoare la data publicării în Monitorul Oficial al Republicii Moldova.

**PRIM-MINISTRU NATALIA GAVRILIȚA**

**Contrasemnează:**

**Ministrul educației**

**și cercetării Anatolie TOPALĂ**